Forma moleculae acetylcholini.
**Acetylcholinum** sive **acetylocholinum** est substantia chemica organica cum effectu neurotransmissoris systematis nervosi et centralis et peripherici. Eius nomen ex structura chemica derivatur; id enim ester ex acido acetico et cholino est.

Historia
--------

*Amanita muscaria* muscarinum venenum format, quod ad receptoria acetylcholini agit.
Saeculi 19 parte secunda investigationes effectuum *Amanitae muscariae* fungi ad functiones corporis physiologicos organorum descriptae sunt. Vero, acetylcholini ipsius et nomen et significatio non prius ab anno 1914 a Erwins proposita est, ut anno eodem ab Dale relationis inter muscarinum et functionem acetylcholini. Acetylcolinum "*synthetic muscarine*" (muscarinum syntheticum) aestimatum est; uno tempore ad *"nicotine" action* (actionem nicotinicam) mentio facta est. Tum autem destinctio clara inter actiones et *muscarinicas* et *nicotinicas* ad id tempus incerta erat.

Natura chemica
--------------

Acetylcholinum, formula summarum C  
7H  
16NO  
2, est substantia chemica organica, molecula cholini, quae ester cum grege acetyli (ex acido acetico s. acido ethanoico) format.

* CholinumCholinum
* Grex acetylorumGrex acetylorum
* Acetylo cholinumAcetylo cholinum

Systema cholinergicum
---------------------

In corporis peripheria acetylcholinum est mediator principalis motuum muscularum (transmissione ab nervo ad musculum)
Systema cholinergicum est summa structurarum, quibus synapses cholinergicae vel receptoria cholinergica insunt.

* Synapsis chemica vocatur *cholinergica*, si neurotransmissor eius est acetylcholinum,
* Receptorium neurotransmissoris vocatur *cholinergicum*, si neurotransmissor eius est acetylcholinum.

Inveniuntur in mammalia in eorum systemate nervorum et centralis et peripherico. In corporis peripheria acetylcholinum est 

* mediator principalis motuum muscularum (transmissione ab nervo ad musculum).

Intra systema nervosum centrale greges tres transmissionis cholinergicae descripti sunt: 

* neurona motorica, imprimis intra medullam spinalem,
* interneurona intra striatum, corticem cerebri, hippocampus, velut
* neurona proicientia intra medullam spinalem et partis basalis telencephali.

Medicamenta anticholinergica
----------------------------

Non pauca medicamentorum effectus *anticholinergicos* ostendunt, i. e. quod effectus cholinergicos inhibent vel supprimunt.

Demonstratum est imprimis in senectute usum medicamentorum cum effectibus anticholinergicis periculosum esse: Periculum dementiae crescit.

Notae
-----

1. ↑  Fons nominis Latini acetylcholini, parte *Materials*
2. ↑  Fons nominis Latini acetylocholini
3. ↑  Schmiedeberg et Koppe (1869).
4. ↑  Erwins (1914).
5. ↑  Dale (1914).
6. ↑  Coupland et al. (2019)

Bibliographia
-------------

### Historia

* Schmiedeberg O. Koppe R.: *Das Muscarin. Das giftige Alkaloid des Fliegenpilzes (Agaricus Muscarius L.)* 1869, Lipsia. *Verlag Vogel*
* Erwins A. J.: Acetylcholine, a new active principle of ergot. Biochemical Journal 1914, 8:44
* Dale H. H.: *The action of certain esters and ethers of choline, and their relation to muscarine.* J. Pharmacacol. Exp. Ther. *Mai 1914, 6: 147-90*

### Dementia effectibus contra acetylcholinum

* Coupland C. A. C. Hill T. Dening T. Morriss R. Moore M. Hippisley-Cox J.: *Anticholinergic Drug Exposure and the Risk of Dementia: A Nested Case-Control Study*. *JAMA Internal medicine* Iun 2019, 179(8):1084-93, doi:10.1001/jamainternmed.2019.0677

Nexus interni
-------------

* Antagonista muscarinica
* Systema excitans reticulare ascendens
* Systema nervosum autonomicum

Nexus externus
--------------

* BBC: pericula seniorum medicamentis